Gandia ajuda els seus joves a previndre la violència de gènere amb el taller 'La màscara de l'amor'
26 desembre 2023

## Gandia ajuda els seus joves a previndre la violència de gènere amb el taller 'La màscara de l'amor'26 desembre 2023Última actualització: 26 desembre 2023

![](../gestion/img/86532c826d62dc76de8cc32ae0a960b598fdc4ac85ab01e8c6fd563f47e4a172.jpg)  
  

La **r**egidoria de Protecció, Seguretat i Convivència i el departament d'Igualtat de l'Ajuntament de Gandia han posat en marxa una nova iniciativa anomenada **'La màscara de l'amor'**.  
  
Es tracta d'un taller que la Policia Local imparteix en els diferents centres educatius del municipi amb l'objectiu de **previndre i detectar les relacions tòxiques i les dinàmiques de maltractament que puguen sorgir a edats primerenques**.  
  
Així doncs, dos agents del cos local que formen part de la unitat Gessamí, especialitzada en violència de gènere, ajuden l'alumnat a analitzar les diferents conductes i relacions de parella en persones adolescents. Els tallers es van iniciar la setmana passada i s'impartiran en els centres escolars de la ciutat durant les pròximes setmanes.  
  
_"Aquest curs ensenyarà a la joventut de la ciutat a identificar els comportaments que no siguen respectuosos amb la dignitat d'altres persones i a saber quan la seua relació o la dels seus companys no és saludable"_, ha comentat la **regidora de Protecció, Seguretat i Convivència, Lydia Morant**.